Der findes tre forskellige recirkulationsfiltre, og hvor ofte disse skal udskiftes eller regenereres, afhænger af hvilken type, du vælger:
Recirkulationsfilter, kul (3-12 mdr.): Dette traditionelle kulfilter indeholder korn af kul, der kan fange og tilbageholde lugte. For at sikre effektiv rensning af luften, er en regelmæssig udskiftning af kulfilteret nødvendig. Afhængig af brug anbefales det at filteret udskiftes ca. hver 3. eller 4. måned, med mindre andet er beskrevet i medfølgende dokumenter. Særlige standard recirkulationsfiltre har en gennemsnitlig levetid på ca. et år, hvilket altså er mere end det dobbelte af et traditionelt standard-recirkulationsfilter.
Recirkulationsfilter, Long Life (3 år): Til en række af EICOs emhætter, tilbydes det teknologisk avancerede Long Life-filter. Dette filter er mere effektivt end det traditionelle kulfilter og har desuden ekstra lang levetid. Det skal typisk ikke udskiftes, men blot vaskes alene uden anden service i en opvaskemaskine ved maksimalt 65 grader. Herefter skal filteret tørres i 20 minutter i en ovn ved 100 grader, før det igen monteres i emhætten. Hvis dette enkle vedligeholdelsesprogram overholdes, kan et Long Life-filter garantere en effektiv rensning af luften i op til tre år.
Recirkulationsfilter, keramisk (5 år): De højtydende keramiske recirkulationsfiltre kan regenereres i ovnen i 40 minutter ved 200 grader og er derved effektive til rensning af luften i op til fem år. Netop disse keramiske filtre renser luften med mere end 80 procent ved første luftgennemstrømning.